એક રીતે જોઇએ, તો આલિયાની વાત પણ સાચી છે. આલિયા ભટ્ટ લાગે છે કે હવે મૅચ્યોર થતા જાય છે. 2012માં માત્ર 19 વર્ષની વયે સ્ટુડન્ટ ઑફ ધ ઈયર ફિલ્મ સાથે બૉલીવુડ કૅરિયર શરૂ કરનાર આલિયા ભટ્ટ હવે 21 વર્ષના થઈ ચુક્યાં છે. એટલુ જ નહીં, તેમણે એસઓટીવાય જેવી સુપર હિટ ફિલ્મ સાથે શરુઆત કર્યા બાદ પણ હાઈવે જેવી ગંભીર અને સુપર હિટ તથા 2 સ્ટેટ્સ જેવી બ્લૉકબસ્ટર ફિલ્મ આપી સફળતાની હૅટ્રિક નોંધાવી છે. આલિયાએ પોતાની ત્રણેય ફિલ્મોમાં બોલ્ડ રોલ કર્યા છે અને બોલ્ડ તથા હૉટ સીન્સ આપ્યાં છે. તેમણે ઑફસ્ક્રીન પણ બોલ્ડ અવતારો ધર્યા છે.